Rääkides lühidalt arvuti protsessoritest ja nende ülesannetest, siis protsessor ehk CPU *(Central Processing Unit)* on justkui arvuti aju, mis täidab mälust loetud käske, töötleb andmeid ja juhib nii kogu arvuti tööd. Tema põhiülesandeks on teostada etteantud ülesannete jada ja täita programmi käske etteantud järjekorras. Neid ülesanded hoitakse arvuti mälus.  
Muu arvutisüsteemiga on protsessor ühendatud andme-, aadressi- ja juhtsiini abil.

Esimeste protsessorite tootmisel loodi peaaegu iga arvuti või rakenduse jaoks oma protsessoritüüp. Selline lähenemisviis osutus väga kulukaks ja tänapäeval saame me ühte protsessorit kasutada erinevates arvutites, vaja on vaid kokkusobivat emaplaati.

Lisaks CPU-le on arvutis kasutusel ka teisi protsessoried, mis täidavad mingeid teatud ülesandeid, neid nimetatakse kaasprotsessoriteks *(coprocessors)*. Näiteks on graafikakaardil olemas oma protsessor, mis tegeleb graafikaarvutustega.

Kuigi protsessorite kuju, disain ja rakendus on võrreldes esimeste arvutitega märkimisväärselt muutunud, on nende põhiline kasutus samaks jäänud.

Kasutatud allikad: ([EUICP õppematerjalid](https://eopearhiiv.edu.ee/e-kursused/eucip/haldus/13_protsessorid.html))